CELEX: 62011CN0549
Language: sk
Date: 2011-11-02 00:00:00
Title: Vec C-549/11: Návrh na začatie prejudiciálneho konania, ktorý podal Vărchoven administrativen săd (Bulharsko) 2. novembra 2011 — Direktor na direkcia Obžalvane i upravlenie na izpalnenieto/Orfej Bălgaria EOOD

14.1.2012   
            
            
               SK
            
            
               Úradný vestník Európskej únie
            
            
               C 13/7
            
         Návrh na začatie prejudiciálneho konania, ktorý podal Vărchoven administrativen săd (Bulharsko) 2. novembra 2011 — Direktor na direkcia Obžalvane i upravlenie na izpalnenieto/Orfej Bălgaria EOOD
   (Vec C-549/11)
   2012/C 13/14
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Vărchoven administrativen săd
   
      Účastníci konania pred vnútroštátnym súdom
   
   
      Žalobca: Direktor na direkcia Obžalvane i upravlenie na izpalnenieto
   
      Žalovaný: Orfej Bălgaria EOOD
   
      Prejudiciálne otázky
   
   
               1.
            
            
               Má sa článok 63 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) vykladať v tom zmysle, že neumožňuje nijakú výnimku, v prípade ktorej zdaniteľná udalosť spočívajúca v poskytnutí stavebnej práce určenej na vybudovanie určitých samostatných objektov v istej budove nastala pred skutočným poskytnutím stavebnej práce a táto (zdaniteľná udalosť) nadviazala na čas uskutočnenia zdaniteľnej udalosti tej transakcie, ktorá sa má realizovať ako protihodnota, pričom táto transakcia spočíva v udelení dedičného práva zriadiť stavbu na cudzom pozemku a toto udelenie predstavuje aj protihodnota stavebnej služby?
            
         
               2.
            
            
               Je s článkom 73 a článkom 80 smernice 2006/112 zlučiteľný taký vnútroštátny právny predpis, ktorý stanovuje, že v prípadoch, keď je protihodnota úplne alebo čiastočne vyjadrená v tovare alebo službách, je základom dane z obratu trhová hodnota, ktorú má dodaný tovar alebo poskytnutá služba na voľnom trhu?
            
         
               3.
            
            
               Má sa článok 65 smernice 2006/112 vykladať v tom zmysle, že neumožňuje vznik daňovej povinnosti k DPH z hodnoty preddavku v tom prípade, ak sa platba neuskutoční v peniazoch, alebo sa má toto ustanovenie vykladať extenzívne a vychádzať z predpokladu, že aj v uvedených prípadoch vzniká daňová povinnosť k DPH a daň sa má vybrať vo výške finančnej protihodnoty obratu, ktorý sa má uskutočniť ako protiplnenie?
            
         
               4.
            
            
               Ak je v prípade tretej otázky správny druhý variant, môže sa dedičné vecné právo zriadiť stavbu na cudzom pozemku, ktoré je v tomto prípade udelené, vzhľadom na konkrétne okolnosti považovať za preddavok v zmysle článku 65 smernice 2006/112?
            
         
               5.
            
            
               Majú články 63, 65 a 73 smernice 2006/112 priamy účinok?
            
         
      (1)  Ú. v. EÚ L 347, s. 1.